 sebail rayonundan cixib suraxani rayonunda qeydiyyata duwmelidi.evin cixariwi var.beli.
Vətəndaş Bakı şəhərində yerləşən istənilən “ASAN xidmət” mərkəzinə müraciət edə bilər.  Qeydiyyata alınma ilə bağlı zəruri sənəd siyahısı: -Əmlakın çıxarışı (kupçası) (çıxarış bankda girovda olduqda çıxarışın  bank tərəfindən təsdiq edilmiş surəti və bankın razılıq məktubu ) -Qeydiyyat alınma ilə bağlı mülkiyyətçinin razılıq ərizəsi (notarial qaydada təsdiq olunmuş)(mülkiyyətçi qeydiyyata düşən vətəndaş özüdürsə  bu sənədə ehtiyac yoxdur  və ya qeydiyyata düşən şəxslə birlikdə mülkiyyətçi də müraciət edəcəkdirsəhəmin sənəd notarial qayadada təsdiqə ehtiyac olmadan “ASAN xidmət” mərkəzi daxilində tərtib ediləcəkdir); -Mülkiyyətçinin şəxsiyyət vəsiqəsi (mülkiyyətçi sənədlərin təqdim edilmə mərhələsində iştirak edəcəyi  təqdirdə); -Qeydiyyata düşmək istəyən şəxsin şəxsiyyət vəsiqəsi; -Dövlət rüsumunun ödənilməsi barədə qəbz; -Qeydiyyata düşmək  istəyən  kişilər üçün 50 yaşına kimi hərbi komissarlıqda qeydiyyat haqqında sənəd (hərbi bilet) -3x4 ölçüdə 2 ədəd rəngli fotoşəkil.  Nəzərinizə çatdırırıq kiqeydiyyata alınma ilə bağlı xüsusi dövlət rüsumu nəzərdə tutulmayıb. Siz sadəcə ünvan dəyişikliyi ilə bağlı şəxsiyyət vəsiqəsinin dəyişdirilməsi üçün dövlət rüsumu ödəyəcəksiniz. Şəxsiyyət vəsiqəsi on gün müddətində verildikdə və ya dəyişdirildikdə - 5 manat üç iş günü müddətində verildikdə və ya dəyişdirildikdə - 25 manat bir iş günü müddətində verildikdə və ya dəyişdirildikdə - 35 manat dövlət rüsumu təşkil edir “ASAN xidmət” mərkəzi daxilində dövlət rüsumunun ödənilməsi üçün bank xidməti mövcuddur.